stanford-oval/wikipedia huggingface dataset:
Checkpoint

| Checkpoint Sailor |
| --- | --- | --- |

Studioalbumin tiedot
 Julkaistu: 1977
 Formaatti: LP/kasetti
 Tuottaja(t): Bruce Johnston, Kurt Becher
 Levy-yhtiö: CBS/Epic
Sailorin muut julkaisut
| The Third Step 1976 | Checkpoint 1977 | Hideaway 1978 |
Checkpoint on Sailor-yhtyeen neljäs studioalbumi ja se julkaistiin elokuussa 1977. Kohtalaisesti menestyneen The Third Step -albumin jälkeen Pickett piti virallisesti sävellysvapaata, eikä osallistunut albumin tekemiseen. Mutta totuus tuli esille haastatteluissa, joissa Pickett myönsi, että musiikilliset erimielisyydet raastoivat yhtyettä. Yhteisesti oli sovittu vuonna 1974, että Kajanus tekee sävellykset ja sanoitukset albumeille. Marsh ja Serpell olivat sen aina hyväksyneet, mutta myöhemmin Pickett halusi myös tuoda omia sävellyksiä tuleville levyille. Johnstonin ja Becherin omat suosikit albumilta olivat Checkpoint Charlie ja Down By the Docks, joita pitivät potentiaalisina hitteinä. Ruotsissa albumi oli korkeimmillaan #48 ja Norjassa menestyi paremmin ollen #16.  Länsi-Saksassa single Down By the Docks oli #24. Henry Marsh hoitaa vokalistiosuuden Put Your Mouth Where the Money Is kappaleessa, jonka Marsh ja Serpell olivat yhteisesti säveltäneet ja sanoittaneet, kuten myös instrumentaalikappaleen Istanbul 6.25. Tuottajina olivat Bruce Johnston ja Curt Becher. Albumi on julkaistu LP-levynä ja c-kasettina (EPC 82256).
Sailor-yhtye

Grant Serpell: rummut, lyömäsoittimet, laulu.
Henry Marsh: Nickelodeon, harmonikka, basso-syntetisaattori, akustinen kitara, laulu.
Georg Kajanus: vokalisti, akustinen kitara, charango, syntetisaattori.
Albumin sovitukset

Thor Baldursson: Down By the Docks ja Nothing Has Changed (Jousisoittimet).
Albumin kappaleet > A-puoli

1. Stay With Me Now (3:03)
2. Romance (4:15)
3. Keep Off the Street At Night (2:50)
4. Checkpoint Charlie (5:30)
5. Joe's Pianola (2:33)
Albumin kappaleet > B-puoli

1. Down By the Docks (5:38)
2. Put Your Mouth Where the Money Is (2:45)
3. My Girl (She Knows What to Do) (3:10)
4. Istanbul 6.25 (3:24)
5. Nothing Has Changed (4:36)
7" Singlet

Down By the Docks / Put Your Mouth Where the Money Is: (Länsi-Saksa, Alankomaat, Jugoslavia, Italia, Kanada).
Down By the Docks / Down By the Docks: (Turkki, Uusi-Seelanti, Alankomaat).
Romance / Istanbul 6.25: (Länsi-Saksa, Englanti, Alankomaat).
Down By the Docks: (Etelä-Afrikka) - 12" EP
Down By the Docks (Part1) / Down By the Docks (Part2): (Uusi-Seelanti).
Albumin tiedot

Tuottaja: Bruce Johnston.
Tuotanto: Bruce Johnston ja Curt Becher.
Äänittäjä: Curt Becher ja Steve Levine.
Masterointi: Tim Young ja Allen Landau.
Albumin pääsuunnittelija: Roslav Szaybo (CBS Records).
Albumin suunnittelu: R.Szaybo ja J.Guttner.
Valokuvat: Brian Cooke.
Äänitetty CBS studiolla Lontoossa.
Kappaleiden julkaisuoikeudet: Chappell - Morris Ltd. 1977.
Chronology

| Chronology Sweet |
| --- | --- | --- |

Kokoelmalevyn tiedot
 Julkaistu: syyskuu 2002
 Formaatti: CD
 Tuottaja(t): Andy Scott, Steve Grant
 Tyylilaji: rock, aikuisrock
 Levy-yhtiö: Delicious Records
Sweetin muut kokoelmalevyt
| Greatest Hits 2000 | Chronology 2002 | The Very Best of Sweet 2005 |
Chronology on Sweet-yhtyeen syyskuussa 2002 julkaistu kokoelma-albumi. Mukana on 1970-luvun hittejä sekä muun muassa viimeisin single "Do It All Over Again". Klassikkokappaleet eivät ole alkuperäisäänityksiä, vaan Sweetin myöhempien kokoonpanojen esityksiä.
Kappaleet

Co-Co/Funny Funny/Poppa Joe – 6.29
Wig-Wam Bam/Little Willy – 4.30
Blockbuster – 3.17
Hell Raiser – 3.19
The Ballroom Blitz – 3.45
Teenage Rampage – 3.37
The Six Teens – 4.33
Turn It Down – 3.16
Fox on the Run – 3.31
Action – 3.41
Love Is Like Oxygen – 8.24
Reach Out...(I'll Be There) – 5.10
Am I Ever Gonna See Your Face Again – 3.53
Do It All Over Again – 4.23
Kokoonpano

Mal McNulty – laulu
Andy Scott – kitara, laulu
Bodo Schopf – rummut
Mick Tucker – rummut
Jeff "Duval" Brown – bassokitara
Paul Mario Day – laulu
Steve Mann – kosketinsoittimet
Chad Brown – laulu
Phil Lanzon – kosketinsoittimet
CKY

| CKY |
| --- | --- |

 CKY Colchesterissa, Englannissa heinäkuussa 2009.
Tiedot
Toiminnassa:  1998–
Tyylilaji:  vaihtoehtorock, alternative metal, experimental rock, post-grunge (alkuaikoina)
Kotipaikka:   West Chester, Pennsylvania, Yhdysvallat
Laulukieli:  englanti
Jäsenet:  Daniel Davies, laulu, kitara   Chad I. Ginsburg, kitara, laulu   Jess Margera, rummut   Matt "Matty J" Janaitis, basso,koskettimet  
Entiset jäsenet:  Ryan Bruni, basso (1998-2000)  Vernon Zaborowski, basso (2000-2004)  Deron Miller, laulu, kitara (1998-2011)  Matt Deis, basso (2005-2010) 
Levy-yhtiö:  Roadrunner   Island Def Jam   Volcom   Distant  
Aiheesta muualla
Kotisivut
CKY (lyh. Camp Kill Yourself, kirjoitettu myös cKy tai ckY) on yhdysvaltalainen rockyhtye, joka on perustettu vuonna 1998. Yhtye on myös antanut luvan Bam Margeralle käyttää yhtyeen nimeä hänen omissa elokuvissaan, joissa soi CKY:n musiikki. Yhtyeen rumpali Jess Margera on Bam Margeran veli. Jess Margera esiintyy myös useissa Viva la Bam jaksoissa. Yhtyeen kenties tunnetuin kappale on "96 Quite Bitter Beings", joka on soinut mm. Jackass-sarjan ensimmäisessä kaudessa sekä Jackass: The Game ja Tony Hawk's Pro Skater 3 peleissä.
Jäsenet > Nykyiset

Daniel Davies – kitara, laulu
Chad I. Ginsburg – kitara, laulu
Jess Margera – rummut
Matt "Matty J" Janaitis – basso, koskettimet
Jäsenet > Entiset

Ryan Bruni - basso (1998-2000)
Vernon Zabrowski - basso (2000-2004)
Deron Miller – laulu, kitara (1998-2011)
Matt Deis – basso (2005-2010)
Diskografia > Albumit

Volume 1 (1999)
Volume 2 (1999)
Infiltrate•Destroy•Rebuild (2002)
An Ånswer Can Be Found (2005)
Carver City (2009)
The Phoenix (2017)
Diskografia > Livealbumit

Live at Mr. Smalls Theatre (2007)
Diskografia > EP:t

Disengage the Simulator (2000)
Hellview (2003)
Live on West Chester University Radio 1999 (2011)
Too Precious to Kill (2018)
Diskografia > Singlet

96 Quite Bitter Beings (1999)
Flesh Into Gear (2002)
Attached at the Hip  (2003)
Familiar Realm (2005)
Hellions on Parade (2009)
A#1 Roller Rager (2009)
96 Quite Bitter Beings" (remastered)	(2010)
Afterworld (2011)
3D (instrumental) (2011)
Step to CKY (instrumental) (2011)
All My Friends Are Dead (2013)
Days of Self Destruction (2017)
Replaceable (2017)
Head for a Breakdown (2017)
Aiheesta muualla

CKYMusic.com (Arkistoitu – Internet Archive)
CKYLive.com (Arkistoitu – Internet Archive)
CKYAlliance.com
CKY MySpace -sivustolla
CKYAllianceFinland.tk (Arkistoitu – Internet Archive)
CKY Videos
CampKillYourself.net (Arkistoitu – Internet Archive)
Clermont-en-Argonnen kantoni

Clermont-en-Argonnen kantonin sijainti Meusen departementissa.
Clermont-en-Argonne on Ranskassa yksi Meusen departementin kantoneista (yleisneuvoston vaalipiiri). Se käsittää 50 kuntaa ja sen alueella asui vuoden 2015 alussa 9 252 ihmistä. Clermont-en-Argonnen kantonin keskustoimisto on Clermont-en-Argonnen kunnassa.
Kunnat

Clermont-en-Argonnen kantonin kunnat:
| 0 | 1 | 2 |
| --- | --- | --- |
|  Aubréville  Avocourt  Bantheville  Baulny  Béthelainville  Béthincourt  Boureuilles  Brabant-en-Argonne  Brabant-sur-Meuse  Brocourt-en-Argonne  Charpentry  Chattancourt  Cheppy  Cierges-sous-Montfaucon  Le Claon  Clermont-en-Argonne  Consenvoye  |  Cuisy  Cunel  Dannevoux  Dombasle-en-Argonne  Epinonville  Esnes-en-Argonne  Forges-sur-Meuse  Froidos  Fromeréville-les-Vallons  Futeau  Gercourt-et-Drillancourt  Gesnes-en-Argonne  Les Islettes  Jouy-en-Argonne  Lachalade  Malancourt  Marre  |  Montblainville  Montfaucon-d'Argonne  Montzéville  Nantillois  Le Neufour  Neuvilly-en-Argonne  Rarécourt  Récicourt  Regnéville-sur-Meuse  Romagne-sous-Montfaucon  Septsarges  Sivry-sur-Meuse  Varennes-en-Argonne  Vauquois  Véry  Vilosnes-Haraumont  |
Coombe Junction Haltin rautatieasema

Coombe Junction Haltin rautatieasema on pieni rautatieasema lähellä Coomben ja Lamellionin kyliä Liskeardissä, Cornwallissa. Se on Looe Valley Linella lähellä Coombe Junctionin vaihdetta, jossa Liskeardin ja Looen välillä kulkevat junat vaihtavat suuntaa.
Suuntaa vaihtavista junista vain harvat jatkavat vaihteesta Coombe Junction Haltin asemalle saakka. Siellä pysähtyy maanantaista lauantaihin vain kaksi junaa päivässä kumpaankin suuntaan, ja sunnuntaisin asemalla ei ole lainkaan liikennettä. Asemaa käytti 156 matkustajaa kaudella 2017–2018.
Kaudella 2014–2015 asemaa käytti vain 26 matkustajaa. Se oli tuolloin Shippea Hillin (22 matkustajaa) jälkeen Britannian toiseksi vähiten käytetty rautatieasema.
Ciaron Pilbeam

Ciaron Pilbeam on brittiläinen Renaultin Formula 1 -tallin insinööri. Pilbeam aloitti uransa BAR:lla vuonna 1998, toimien muun muassa Jacques Villeneuven ja Takuma Satōn kilpailuinsinöörinä.
Kaudeksi 2006 Pilbeam siirtyi Red Bullille, jossa hän toimi Christian Klienin ja Robert Doornbossin kisainsinöörinä. Kaudet 2007–2012 hän toimi Mark Webberin kisainsinöörinä.
Tammikuussa 2013 Pilbeam siirtyi Lotukselle pääkisainsinööriksi, jossa työskenteli tammikuuhun 2014 asti. Tammikuussa 2014 vahvistettiin Pilbeamin siirtyminen McLarenille pääkisainsinööriksi, jossa työskenteli vuoden 2016 loppuun. Joulukuussa 2016 vahvistettiin Pilbeamin siirtyvän Renaultille kaudeksi 2017 pääkisainsinööriksi.
Ura

| Kisainsinööri> Kaudet | Kisainsinööri> Kuljettaja | Kisainsinööri> Talli |  |
| --- | --- | --- | --- |
| 1999–2003 |  Jacques Villeneuve | BAR |  |
| 2004–2005 |  Takuma Satō | BAR |  |
| 2006 |  Christian Klien  Robert Doornbos | Red Bull |  |
| 2007–2012 |  Mark Webber | Red Bull |  |
| Pääkisainsinööri | Pääkisainsinööri | Pääkisainsinööri |  |
Kaudet: Talli
2013–2014:  Lotus F1 Team
2014–2016:  McLaren
2017:  Renault
Aiheesta muualla

Linkedin
Sidepotcast
Club Atlético River Plate (Uruguay)

River Plate on montevideolainen jalkapalloseura, joka pelaa maan pääsarjassa Primera Divisiónissa. Seuran paras sijoitus maan pääsarjassa on toinen sija vuonna 1992. Sammanniminen River Plate FC -seura on voittanut maan mestaruuden neljästi, vuosina 1908, 1910, 1913 ja 1914. Kyseessä on kuitenkin eri seura kuin nykyinen Club Atlético River Plate. River Plate FC lakkautettiin vuonna 1925. Nykyinen seura perustettiin River Plate FC:n kunniaksi vuonna 1932, ja se otti käyttöönsä vanhan seuran kotiareenan ja värit.
Chilenviinipalmu

| Chilenviinipalmu |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Kladi::  Commelinids
Lahko::  Arecales
Heimo::  Palmukasvit Arecaceae
Tribus::  Cocoseae
Suku::  Viinipalmut Jubaea  Kunth
Laji::  chilensis
luokitusjärjestelmä::  APG III
Kaksiosainen nimi
 Jubaea chilensis  (Molina) Baill. 
Synonyymit
 Cocos chilensis (Molina) Molina 
Infobox OKNimi-testi OKIUCN-testi OK: 
Chilenviinipalmu (Jubaea chilensis) on Jubaea-sukuun kuuluva palmukasvilaji. Se on kotoisin Etelä-Amerikan lounaisosista ja on endeeminen pienellä alueella Keski-Chilessä 29°55'S ja 35°22'S leveyspiirien välisellä alueella Kordillieerien läntiseltä puolelta rannikolta. Se on ainoa endeeminen palmu Chilessä.
Pitkään oletettiin, että Pääsiäissaarelta sukupuuttoon kuollut palmulaji Paschalococos disperta (syn. Jubaea disperta) kuului viinipalmujen sukuun; kuitenkin vuonna 2008 John Dransfield asetti sen kiistanalaisena omaan sukuunsa Paschalococos.
Kasvuympäristö

Lajia esiintyy suojaisten syvennyksien mikroilmastoissa rannikkoalueilla. Lajin tyypillinen kasvupaikka on hiekkainen, hyvin vettä läpäisevä maaperä, nahkealehtisessä metsässä ja/tai pensaikkoisessa ympäristössä. Kasvualue ulottuu merenpinnasta 1 400 metrin korkeuteen.
Maailman suurin sisällä kasvanut yksilö oli Kew Gardensin chilenviinipalmu, jonka henkilökunta joutui kaatamaan, koska se kasvoi kasvihuoneen kattoon. Yli 2 600:sta tunnetusta palmulajista, chilenviinipalmu on toiseksi massiivisin, ja sen ohittaa vain etiopianpalmyrapalmu.
Käyttö

Lehtiä käytetään korien punomiseen ja hedelmät ovat syötäviä. Palmun mahlaa voidaan käyttää palmuviinin ja palmusiirapin valmistukseen. Toisin kuin muut palmut, joista mahlaa voidaan valuttaa, täytyy chilenviinipalmu kaataa mahlan saamiseksi.
Suojelu

Laji on osittain suojeltu Chilessä. Viimeisen 300 vuoden aikana lajin populaatio on supistunut noin 50 % ihmisväestön ja laidunmaiden kasvamisen seurauksena. Nykyään lajille suurimman uhan luovat ilmastonmuutos, kasvanut metsäpaloriski, elinalueen pirstaloituminen, kaupungistuminen, haitalliset vieraslajit ja siementen käyttö ihmisravinnoksi. Laji on nykyään erittäin uhanalainen. Maailmanlaajuisesti lajia on jäljellä arviolta noin 120 000 yksilöä.
Historia

Charles Darwin tutki lajia käydessään Chilessä vuonna 1832 HMS Beaglen toisella matkalla.
Darwin totesi palmusta:
»These palms are, for their family, ugly trees. Their trunk is very large, and of a curious form, being thicker in the middle than at the base or top.»
»Nämä palmut ovat heimonsa mittapuulla rumia puita. Niiden runko on erittäin suuri ja erikoisen mallinen ollessaan paksumpi keskeltä kuin tyvestä tai latvasta.»
Käännös suomeksi
Coloradon tulvat 2013

Tulvavahinkoja Boulderissa.
Yhdysvaltain Coloradossa koettiin syksyllä 2013 suuria tulvia, jotka surmasivat yhdeksän ihmistä. Tulvat katkaisivat puhelin- ja sähkölinjoja sekä teitä.
Boulderista evakuoitiin tulvien aikana 4 000 ihmistä. St. Vrain -joen tulvinta ajoi taas 7 000 Longmountin asukasta pois kodeistaan.
Tulvien yhteenlasketuksi taloudelliseksi vahingoksi on myöhemmin arvioitu noin neljä miljardia Yhdysvaltain dollaria. Tulvien vuoksi tuhoutui yhteensä lähes 1 900 asuinrakennusta.
Dana Hee

Dana Hee (s. Dana Lynn Davidson; 9. marraskuuta 1961) on yhdysvaltalainen taekwondoin, sijaisnäyttelijä, elokuva- ja televisionäyttelijä, valmentaja, urheiluselostaja ja kanatilan pitäjä.
Lapsuudessaan Hee oli kokenut kovia. Kolmivuotiaana hänen äitinsä hylkäsi Danan ja hänen kaksi veljeään. Seuraavat yhdeksän vuotta he viettivät lastenkodissa. Lapsuuteen kuului myös orpokoteja ja sijaisperheissä asumista. Hän joutui seksuaalisen hyväksikäytön ja perheväkivallan uhriksi. Tapahtumien seurauksena hänen itseluottamuksensa heikkeni ja hän oli lähellä tehdä itsemurhan 20-vuotiaana. Vastapainona traumaattisille kokemuksilleen Dana ryhtyi harrastamaan taistelulajeja.
Ollessaan 23-vuotias (1980), Hee alkoi harjoittelemaan Shotokan-tyylin karatea. Vuonna 1984 hän vaihtoi taekwondoon. Vuosina 1985–1987 hän voitti 21 Yhdysvaltain kansallisen liiton kilpailua. Hee voitti myös hopeaa taekwondon Yhdysvaltain mestaruuskilpailuista vuosina 1986, 1987 ja 1988 sekä kultaa maan vuoden 1988 olympiajoukkueen karsinnoissa. Vuoden 1988 kesäolympialaisissa Hee otteli taekwondon kevytsarjan (55–60 kg) kultamitalistiksi. Taekwondo oli näissä kisoissa näytöslajina.
Olympiavoittonsa jälkeen Hee ryhtyi naispuoliseksi sijaisnäyttelijäksi, toimintaelokuvien näyttelijäksi, malliksi sekä sittemmin taekwondo-tapahtumien urheiluselostajaksi ja ammattikuuluttajien taustoittajaksi. Hee on esiintynyt sijaisnäyttelijänä esimerkiksi Sandra Bullockin, Geena Davisin, Cameron Diazin, Jennifer Garnerin,  Daryl Hannahin, Nicole Kidmanin, Gwyneth Paltrowin, Rene Russon ja Uma Thurmanin asemasta. Hee näyttelee esimerkiksi Jeri Ryanin sijalla useissa scifi-sarjan Star Trek: Voyager kuudennen ja seitsemännen tuotantokauden jaksoissa.
Hee on yhdistänyt monen taistelulajin liikkeitä näytellessään, karaten ja taekwondon ohella esimerkiksi aikidoa, nyrkkeilyä, capoeiraa, jujutsua, kungfuta ja painia. Hän on tehnyt stuntkohtauksia esimerkiksi elokuviin Batman Forever (1995), Mortal Kombat (1995), Independence day – Maailmojen sota (1996), Batman & Robin (1997), Lethal Weapon 4 (1998), Astronautin vaimo (1999), Charlie’s Angels (2000), Gangs of New York (2000), Terminator 3: Rise of the Machines (2003), Spider-Man 2 (2004) ja The Avengers (2012). Hän on näytellyt esimerkiksi mutantoitunutta Siliä elokuvassa Peto (1995) Mileenanaa elokuvassa Mortal Kombat: Annihilation (1997) ja Siannia televisiosarjassa Mortal Kombat: Conquest (1998). Hän on esiintynyt myös muun muassa Salaiset kansiot, C.S.I. Miami, Alias, Baywatch, ja Profiler-televisiosarjoissa.
Vuoden 2004 jälkeen Dana Hee siirtyi osin loukkaantumisten seurauksena sijaisnäyttelijän roolista erityisesti kannustuspuhujan, urheilutapahtumien juontajan ja urheiluselostajan tehtäviin.
Aiheesta muualla

Karin Schwartz (DEN) vastaan Dana Hee (USA), Soulin olympiakisojen 1988 finaali (englanniksi) (youtube.com)
Dana Hee - Mortal Kombat (englanniksi) (youtube.com)
Daniela Sandås

Daniela Sandås (s. 6. syyskuuta 2002) on suomalainen jalkapalloilija, pelipaikaltaan puolustaja. Hän on edustanut Liigassa Turun Palloseuraa kausina 2019–2020. Kaudeksi 2021 hän siirtyi espoolaisseura FC Honkaan. Hän on ennen kauden 2021 alkua pelannut Liigassa 27 ottelua ja tehnyt niissä yhden maalin, marraskuussa 2020 TPS:n pelaajana FC Honkaa vastaan.
Sandås on pelannut Suomen nuorisomaajoukkueissa.
Claus Bo Larsen

| Claus Bo Larsen |
| --- | --- |

Henkilötiedot
Koko nimi:  Claus Bo Larsen
Syntynyt: 28. lokakuuta 1965 (ikä 58) Odense, Tanska
Jalkapallotuomari
Pituus:  181 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1996– | FIFA |  |  |

Claus Bo Larsen (s. 28. lokakuuta 1965 Odense, Tanska) on tanskalainen jalkapalloerotuomari. Hän on tuominnut otteluita urallaan kotimaansa pääsarjan lisäksi muun muassa Mestarien liigassa ja Uefa-cupissa.
Hän toimi erotuomarina vuoden 2008 UEFA Super Cupin loppuottelussa, jossa kohtasivat Pietarin Zenit ja Manchester United. Maajoukkuetasolla hän ei ole toistaiseksi koskaan tuominnut arvokilpailuissa.
Aiheesta muualla

Wikimedia Commonsissa on kuvia tai muita tiedostoja aiheesta .
Esittely ja tilastot worldfootball.net-sivustolla
Christopher Tomlinson

| Mitalit | Mitalit | Mitalit |  |
| --- | --- | --- | --- |
|  Christopher Tomlinson |  Christopher Tomlinson |  Christopher Tomlinson |  |
Maa:   Yhdistynyt kuningaskunta
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Valencia 2008 | Pituushyppy |  |
| EM-kilpailut  | EM-kilpailut  | EM-kilpailut  |  |
|  Pronssia | Barcelona 2010 | Pituushyppy |  |
Christopher Tomlinson (s. 15. syyskuuta 1981) on brittiläinen pituushyppääjä.
Tomlinson aloitti yleisurheiluharrastuksensa Middlesbroughin yleisurheiluseurassa. Hän voitti kaksi Englannin koulujen mestaruutta kolmiloikassa ja yhden pituushypyssä, jonka jälkeen hän päätti keskittyä niihin lajeihin. Hän sijoittui 2000 Santiago de Chilen nuorten MM-kisoissa pituudessa kahdenneksitoista tuloksella 729. Kaksi vuotta myöhemmin hän rikkoi pituushypyssä Lynn Daviesin 29 vuotta vanhan Yhdistyneen kuningaskunnan ennätyksen ja hyppäsi kuudenneksi sekä Manchesterin Kansainyhteisön kisoissa tuloksella 779, Münchenin EM-kisoissa sekä yleisurheilun maailmancupissa tuloksella 785. Lisäksi hän voitti samana vuonna Euroopan-cupin. Vuonna 2003 Tomlinson oli kolmas Euroopan sisäratojen cupissa tuloksella 797, mutta karsiutui Birminghamin sisäratojen MM-kisoissa. Myöhemmin samana vuonna hän sijoittui Pariisin MM-kisoissa yhdeksänneksi.
Tomlinson sijoittui Birminghamin sisäratojen MM-kisoissa 2004 kuudenneksi tuloksella 817. Myöhemmin samana vuonna hän voitti Euroopan cupin, hyppäsi viidenneksi Ateenan olympialaisissa tuloksella 825 ja kuudenneksi IAAF:n yleisurheilufinaalissa. Seuraavana vuonna hän karsiutui Madridin sisäratojen EM-kisoissa ja Helsingin MM-kilpailuissa. Vuonna 2006 Tomlinson oli kuudes Melbournen Kansainyhteisön kisoissa ja yhdeksäs Göteborgin EM-kisoissa. Seuraavana vuonna hän sijoittui viidenneksi Birminghamin sisäratojen EM-kisoissa, mutta karsiutui Osakan MM-kisoissa. Kauden lopussa hän oli IAAF:n yleisurheilufinaalissa viides.
Tomlinson voitti Valencian sisäratojen MM-kisoissa 2008 MM-hopeaa tuloksella 806, mutta karsiutui myöhemmin samana vuonna Pekingin olympialaisissa. Vuonna 2009 hän oli kahdeksas Berliinin MM-kilpailuissa ja seitsemäs IAAF:n yleisurheilufinaalissa. Hän karsiutui loppukilpailusta Dohan sisäratojen MM-kilpailuissa 2010. Samana vuonna hän oli kolmas Euroopan joukkuemestaruuskilpailuissa ja voitti pronssia Barcelonan EM-kilpailuissa tuloksella 823. Kansainyhteisön kisoissa hän jäi loppukilpailussa ilman tulosta. Vuonna 2011 hän oli kolmas Euroopan joukkuemestaruuskilpailuissa. Saman vuoden Daegun MM-kilpailuissa hän oli yhdestoista tuloksella 787.
Ennätykset > Ulkoradat

100 metrin juoksu: 10,69 (2002)
200 metrin juoksu: 21,55 (2004)
Pituushyppy: 835 (2011)
Ennätykset > Sisäradat

Pituushyppy: 818 (2008)
Celldweller

| Celldweller |
| --- | --- |

Tiedot
Toiminnassa:  1999–
Tyylilaji:   electronic rock  industrial metal  alternative metal  nu metal  drum and bass  electronica 
Kotipaikka:   New York, Yhdysvallat
Laulukieli:  englanti
Jäsenet:  Klayton
Levy-yhtiö:  Esion Media, Position Music, FiXT Music
Aiheesta muualla
Kotisivut
Infobox OKNimi-testi OK: 
Celldweller on Detroitista kotoisin oleva alternative rock -yhtye, jonka loi multi-instrumentalisti Klayton, entinen keulahahmo ja lauluntekijä yhtyeistä Circle of Dust, Argyle Park, Angeldust (Criss Angel) ja monista muista yhtyeistä. Celldwellerin musiikki on monenlaista, usein elektronista rockia ja yleisimmin puhuteltua yhdistelmää rockia ja trancea. Celldwellerin kappaleita on usein ilmestynyt elokuvissa, trailereissa, televisio-ohjelmissa ja videopeleissä.
Historia > Circle of Dust ja Angeldust, 1997–2001

Klayton oli saanut omistetun kulttisuosion 90-luvun puolivälissä, koska hänen industrial metal-yhtyeensä Circle of Dust purkautui. Purkautumisen jälkeen Klayton samanaikaisesti julkaisi molemmat kokoelmat muokattuina, jotka olivat jääneet Circle of Dustilta, nimeltään Disengage, ja albumi uuteen projektiin, Angeldustiin, joka oltiin luotu yhdessä taikuri Criss Angelin kanssa.
Klayton alkoi tehdä demokappaleita Celldweller -hankkeeseen 1998/1999 ja julkaisi rajoitetun EP -painoksen kolmesta Celldweller demosta ja kaksi sooloraitaa, jotka myytiin nopeasti loppuun. Klaytonin ja Criss Angelin tiet erosivat vuonna 2000, kun kolme albumia oli saatu päätökseen, jolloin Klayton käytti kaiken aikansa Celldwelleriin.
Historia > Celldweller, 2003

Klayton ja tuottaja Grant Mormhan (entinen Leaderdogs For The Blind) työskentelivät Klaytonin debyyttialbumin, Celldwellerin, kanssa, joka julkaistiin helmikuussa 2001. Valitettavasti eri viiveet työnsivät julkaisupäivää myöhemmäksi. Tänä aikana Klayton piti faninsa ajan tasalla lukuisilla Celldweller-Klogeilla hänen verkkosivuillaan ja sähköpostitse, ja vuonna 2001 julkaistiin remix-tiedostot kappaleesta "Symbiont", jotta fanit ja muut muusikot saivat mahdollisuuden remixata Celldwellerin musiikkia. Kahdeksan remixiä valittiin ja ladattiin alkuperäiseen Mp3.comiin. "Symbiont"-remixeistä tuli digitaalinen EP kuusi vuotta myöhemmin.
Celldweller EP näki julkaisun alkuvuodesta 2003 ja ylsi sijalle 17 Billboard Internet Sales -listalla. Vuonna 2004 albumi vei kotiin seitsemän palkintoa Just Plain Folks Music Awards -gaalassa, jossa Klaytonille palkittiin Vuoden albumi, Vuoden tuottaja, Vuoden industrial-albumi, Vuoden metallikappale (One Good Reason) ja paras industrial rock -kappale (Switchback), ja tuli myös toiseksi Parhaan industrial kappaleen kanssa Stay With Me (Unlikely) ja Parhaan rock kappaleen kanssa I Believe You.
Historia > The Beta Cessions

Vuonna 2004 Klayton kokosi tupla-albumin The Beta Cessions Volume 1. Ensimmäinen levy sisälsi uudelleen nauhoitettuna viimeisen Circle Of Dustin kappaleen "Goodbye", alternative-mixejä kappaleesta "Switchback", Klaytonin alkuperäisiä kappaleita Celldweller EP -levyltä ja demoversioita Celldwellerin debyyteistä. Toinen levy sisälsi koko debyyttialbumin instrumentaalimuodossa, muutamia instrumentaaleja on hieman muokattu.